Врз основа на 20 став 1 и член 34 став 1 алинеја 11 и 12 в.в. со член 18 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр.124/2015), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 04-449/1 од 17.12.2024 година, постапувајќи по Барањето за пристап до информации од јавен карактер поднесено од Адвокат Иво Младеновски од Скопје, по предметот Барање за пристап до информации од јавен карактер, Службеното лице за посредување со информации од јавен карактер, на 22.01.2025 година, го донесе следното

**Р Е Ш Е Н И Е**

**Барањето за пристап до информации од јавен карактер** од Адвокат Иво Младеновски од Скопје, поднесено до Агенцијата за заштита на правото на слободен пристап до информациите од јавен карактер, заведено под бр. 08-1 на 15.01.2025 година **СЕ УВАЖУВА**.

***о б р а з л о ж е н и е***

До Агенцијата за заштита на правото на слободен пристап до информациите од јавен карактер, беше доставено Барање за пристап до информации од јавен карактер од Барателот на информации Адвокат Иво Младеновски од Скопје, заведено под број 08-1 од 15.01.2025 година, со кое Барателот бара преку е-маил/електронски запис да му биде доставена следната информација од јавен карактер:

 Барање за информации од јавен карактер се однесуваат

на прашањата:

„1. Директорот на Агенција за заштита на правото на слободен пристап до информации од јавен карактер Пламенка Бојчева од кој датум е именувана за Директор на Агенција за заштита на правото на слободен пристап до информации од јавен карактер, на кој јавен конкурс се има пријавено и е избранa за директор на Агенција за заштита на правото на слободен пристап до информации од јавен карактер (бараме да ни се достави фотокопија од сите одлуки и решенија за нејзино именување и поставување на директорска позиција). Дали на тој конкурс имало пријавено и други кандидати и дали тaa ималa најдобри квалификации за да биде избранa како најдобар кандидат за директор на Агенција за заштита на правото на слободен пристап до информации од јавен карактер, дали има и каде претходно стекнато работно искуство пред да биде именуванa за Директор на Агенција за заштита на правото на слободен пристап до информации од јавен карактер.

Со каков степен на образование и квалификација се има досега стекнато, каде го стекналa своето образование на кој Универзитет и Факултет, дали има завршено седми степен VII/1 на високо образование дали има стекнато 300 кредити според ЕКТС, колку вкупно има работен стаж и каде има се работено претходно пред да работи и биде именуванa за Директор на Агенција за заштита на правото на слободен пристап до информации од јавен карактер. Дали има најмалки осум години работно искуство во областа на информирање и правни науки пред да биде именуванa за Директор на Агенција за заштита на правото на слободен пристап до информации од јавен карактер. Дали била вршител на функција во орган на политичка партија во последните десет години пред да биде именуванa за Директор на Агенција за заштита на правото на слободен пристап до информации од јавен карактер. Дали во моментот на именување за Директор на Агенцијта поседува еден од следниве меѓународно признати сертификати или уверенија за активно познавање на англискиот јазик не постар од пет години: - ТОЕФЕЛ ИБТ - најмалку 74 бода, - ИЕЛТС (IELTS) - најмалку 6 бода,- ИЛЕЦ (ILEC) (Cambridge English: Legal) - најмалку Б2 (B2) ниво,- ФЦЕ (FCE) (Cambridge English: First) - положен,- БУЛАТС (BULATS)-најмалку 60 бода, - АПТИС (АPTIS) - најмалку ниво Б2 (B2) и од која институција или правен субјект истиот е издаден.Со какви дополнителни квалификации се има стекнато лицето Пламенка Бојчева дали има положено било какви други дополнителни испити и кои се тие. На лицето Пламенка Бојчева за месец декември 2024 година во колкав вкупен износ и е исплатена нето плата заедно со сите додатоци на плата ако и се исплатени?

2. Заменик директор на Агенција за заштита на правото на слободен пристап до информации од јавен карактер Blerim Isen i од кој датум е именуван за заменик директор на Агенција за заштита на правото на слободен пристап до информации од јавен карактер , на кој конкурс се има пријавено и е избран за заменик директор на Агенција за заштита на правото на слободен пристап до информации од јавен карактер (бараме да ни се достави фотокопија од сите одлуки и решенија за негово именување и поставување на позицијата). Дали на тој конкурс имало пријавено и други кандидати и дали тој имал најдобри квалификации за да биде избран како најдобар кандидат за заменик директор на Агенција за заштита на правото на слободен пристап до информации од јавен карактер, дали има и каде претходно стекнато работно искуство пред да биде именуван за заменик Директор на Агенција за заштита на правото на слободен пристап до информации од јавен карактер. Со каков степен на образование и квалификација се има досега стекнато, каде го стекнал своето образование на кој Универзитет и Факултет, дали има завршено седми степен VII/1 на високо образование или се има стекнато со 300 кредити според ЕКТС, колку вкупно има работен стаж и каде има се работено претходно пред да работи и биде именуван за заменик Директор на Агенција за заштита на правото на слободен пристап до информации од јавен карактер. Дали има најмалки осум години работно искуство во областа на информирање и правни науки пред да биде именуван за заменик Директор на Агенција за заштита на правото на слободен пристап до информации од јавен карактер. Дали бил вршител на функција во орган на политичка партија во последните десет години пред да биде именуван за заменик Директор на Агенција за заштита на правото на слободен пристап до информации од јавен карактер. Дали во моментот на именување за заменик Директор на

Агенцијата поседува еден од следниве меѓународно признати сертификати или уверенија за активно познавање на англискиот јазик не постар од пет години: - ТОЕФЕЛ ИБТ - најмалку 74 бода, - ИЕЛТС (IELTS) - најмалку 6 бода,- ИЛЕЦ (ILEC) (Cambridge English: Legal) - најмалку Б2 (B2) ниво,- ФЦЕ (FCE) (Cambridge English: First) - положен,- БУЛАТС (BULATS)-најмалку 60 бода, - АПТИС (АPTIS) - најмалку ниво Б2 (B2) и од која институција или правен субјект истиот е издаден. Со какви дополнителни квалификации се има стекнато лицето Blerim Isen i дали има положено било какви други дополнителни испити и кои се тие. На лицето Blerim Isen i за месец декември 2024 година во колкав вкупен износ му е исплатена нето плата заедно со сите додатоци на плата ако му се исплатени?

3. За целокупна 2024 година преку Архива на Агенција и преку официјалната електронска адреса, колку вкупно од Адвокат Иво Младеновски Скопје како барател имате примено Жалби. Согласно член 20, став 3 и член 27, став 1 од Законот за слободен пристап до информации од јавен карактер и колку од тие Жалби од ваша страна имате усвоено целосно или делумно а колку ги имате препратено како претставки до имателите на информациите. Во колку такви предмети како Агенција имате изречено глоба согласно член 38 и член 39 од Законот за слободен пристап до информации од јавен карактер?

4. За целокупна 2024 година преку Архива на Агенција и преку официјалната електронска адреса, колку вкупно од Адвокат Иво Младеновски Скопје како Полномошник на баратели имате примено Жалби. Согласно член 20, став 3 и член 27, став 1 од Законот за слободен пристап до информации од јавен карактер и колку од тие Жалби од ваша страна имате усвоено целосно или делумно а колку ги имате препратено како претставки до имателите на информациите. Во колку такви предмети како Агенција имате изречено глоба согласно член 38 од Законот за слободен пристап до информации од јавен карактер а во колку такви предмети имате изречено глоба согласно член 39 од Законот за слободен пристап до информации од јавен карактер?

5. За целокупна 2024 година преку Архива на Агенција и преку официјалната електронска адреса, колку вкупно од Иво Младеновски Скопје, ул. 16-та Мак. Бригада, број: 2/3-14, Гази Баба како самостоен барател имате примено Жалби. Согласно член 20, став 3 и член 27, став 1 од Законот за слободен пристап до информации од јавен карактер и колку од тие Жалби од ваша страна имате усвоено целосно или делумно а колку ги имате препратено како претставки до имателите на информациите. Во колку такви предмети како Агенција имате изречено глоба согласно член 38 од Законот за слободен пристап до информации од јавен карактер а во колку такви предмети имате изречено глоба согласно член 39 од Законот за слободен пристап до информации од јавен карактер?

6. За целокупна 2024 година преку Архива на Агенција и преку официјалната електронска адреса, колку вкупно од Јасна Младеновска Скопје, ул. 16-та Мак. Бригада, број: 2/3-14, Гази Баба како самостоен барател имате примено Жалби. Согласно член 20, став 3 и член 27, став 1 од Законот за слободен пристап до информации од јавен карактер и колку од тие Жалби од ваша страна имате усвоено целосно или делумно а колку ги имате препратено како претставки до имателите на информациите. Во колку такви предмети како Агенција имате изречено глоба согласно член 38 и 39 од Законот за слободен пристап до информации од јавен карактер?

7. За целокупна 2024 година преку Архива на Агенција и преку официјалната електронска адреса, колку вкупно од Јасна Младеновски Скопје, ул. 16-та Мак. Бригада, број: 2/3-14, Гази Баба заедно со Иво Младеновски Скопје, ул. 16-та Мак. Бригада, број: 2/3-14, Гази Баба како баратели имате примено Жалби. Согласно член 20, став 3 и член 27, став 1 од Законот за слободен пристап до информации од јавен карактер и колку од тие Жалби од ваша страна имате усвоено целосно или делумно а колкун ги имате препратено како претставки до имателите на информациите. Во колку такви предмети како Агенција имате изречено глоба согласно член 38 и 39 од Законот за слободен пристап до информации од јавен карактер?

Задолжително да ве предупредам и нагласам дека вашиот офицер за заштита на лични податоци, согласно горенаведени податоци кои се бараат не може да се повикува на Законот за заштита на лични податоци, ниту да спроведува тест на штетност согласно член 20, став 2 од Законот за слободен пристап до информации од јавен карактер . Бидејќи личен податок согласно член 4 од Закон за заштита на лични податоци е секоја информација која се однесува на идентификувано физичко лице или физичко лице кое може да се идентификува (субјект на лични податоци) а физичко лице кое може да се идентификува е лице чиј идентитет може да се утврди директно или индиректно посебно врз основа на идентификатор како што се име и презиме, матичен број на граѓанинот, податоци за локација, идентификатор преку интернет или врз основа на едно или повее обележја специфични за неговиот физички , физиолошки, генетски, ментален, економски, културен или социјален идентите на тоа физичко лице . Така да вашиот идентитет во поглед на име и презиме веќе е утврден а матичниот број не се бара ниту вашата домашна адреса, ниту пак вашиот семмен ниту социјален идентитет во поглед на поседување на вашиот личен имот, ниту пак се бараат информации во поглед на посебната категорија на лични податоци кои се откриваат и тоа ваше расно или етничко потекло, политички ставови, верски или филозофски убедувања или членство во синдикални организации како и генетски податоци, биометриски податоци, податоци што се однесуваат за вашето здравје или податоци за вашиот сексуалниот живот или вашата сексуална ориентација.

 Исто така во поглед на тоа што вашиот офицер за заштита на лични податоци се повикува на член 10, став 1 од Законот за заштита на лични податоци дека не преовладува јавниот интерес за да бараните информации во конкретен случај бидат дадени, морам да ве предупредам дека вие работите во државна институција и земате пата од Буџет на РСМ, кој го полнат сите граѓани на РСМ а воедно согласно член 3 од Законот за слободен пристап до информации од јавен карактер, јавен интерес во остварувањето на правото на пристап до информации подразбира, но не се ограничува, на интерес за информации, со чие што објавување, односно остварување пристап: 1) ќе се открие злоупотреба на службена положба и коруптивно однесување; 2) ќе се открие противправно стекнување или трошење на буџетски средства; 3) ќе се открие потенцијален судир на интереси; 4) ќе се спречат и откријат сериозни закани по здравјето и животот на луѓето; 5) ќе се спречи и открие загрозување на животната средина; 6) ќе се помогне да се разбере прашањето за кое се креира јавна политика или се води парламентарна дебата и 7) ќе се овозможи еднаков третман на секој граѓанин пред законите. Воедно би сакал да ви нагласам дека вие како Агенција за заштита на правото на слободен пристап до информации од јавен карактер вакви барања најчесто по жалба на барателот ги одлучувате во корист на жалителот, така да имајте си го тоа на ум.“

Постапувајќи по горенаведеното барање, Агенцијата до Барателот на информацијата ја дава следнава информација:

Во одговор на прашањето под точка 1 Ве известуваме дека од увидот во персоналното досие на директорот на Агенцијата за заштита на правото на слободен пристап до информациите од јавен карактер Пламенка Бојчева, во кое се наоѓаат документите приложени од директорката е констатирано:

 Директорот на Агенцијата за заштита на правото на слободен пристап до информациите од јавен карактер е именувана на ден 26.12.2019 година со Одлука за именување на директор и заменик на директор на Агенцијата за заштита на правото на слободен пристап до информациите од јавен карактер, донесена од Собранието на РСМ број 08-7066/1 od 25.12.2019 година и објавена во („Службен весник на РСМ” бр.271/2019).

 Од Пријавата доставена до Собранието на РСМ со бр.16-3430/4 од 24.06.2019 година, видно е дека е пријавена на Јавниот оглас за именување на директор и на заменик на директорот на Агенцијата за заштита на правото на слободен пристап до информациите од јавен карактер.

 За прашањето дали на конкурсот имало пријавено и други кандидати и дали таа имала најдобри квалификации за да биде избрана како најдобар кандидат за директор на Агенцијата за заштита на правото на слободен пристап до информациите од јавен карактер, одлуката за именување на директор и заменик на директор на Агенцијата за заштита на правото на слободен пристап до информациите од јавен карактер е донесена на пленарна седница на Собранието на Република Северна Македонија, на 25 декември 2019 година, со мнозинство гласови на пратениците, а на предлог на Комисијата за прашања на изборите и именувањата. Детали за одлуката за избор може да најдете на следниот линк:

<https://www.sobranie.mk/detali-na-materijal.nspx?param=9da86966-8460-4b1f-bb32-274c5ba4c927>

 Степенот на образование и квалификација се потврдува со Диплома за VII/1 степен на Правниот факултет, правосудна насока, издадена од Универзитет „Св. Кирил и Методиј” во Скопје со бр.8775 од 15.06.1993 година со која има стекнато право на стручен назив Дипломиран правник. Уверение за положен Правосуден испит број 08-4/635 од 13.10.2011 година издадено од Република Македонија, Министерство за правда, Скопје. Од Прегледот на регистрирани податоци во матичната евиденција со датум од 19.04.2024 година има вкупно 25 години стаж 01 месец и 17 денови, од каде се гледа каде има стекнато работно искуство. Претходно има работено во Фауна центар ДООЕЛ, во ЈП за поштенски сообраќај Македонска пошта ЦО Скопје, во Казинонос Аустриа ДОО Скопје, во Државна изборна комисија и во Општина Аеродром.Од ова е евидентно дека има и повеќе од осум години работно искуство од областа на правните науки пред да биде именувана.

 Не била вршител на функција во орган на политичка партија во последните 10 години, видно од нејзината изјава 19.06.2019 година.

 Има меѓунароно признат сертификат за активно познавање на англискиот јазик и положен БУЛАТС (BULATS), CEFR: Level :B2, со следни бодови 73-B2, 79 C1 и 68-B2 издаден од Британскиот совет во Македонија на 20.09.2016 година.

 Потврда за положен испит за административно управување број 12/4-4133 од 25.12.2017 година;

 Сертификат за успешно завршена обука за обучувачи - „Преговарањето како менаџерска способност” од 19.04.2011 година издаден од ЦДС и Обрита-Центар за перманентно образование;

 Сертификат за успешно завршена обука за обучувачи-„Менаџирање со ресурсите на компанијата” од 26.04.2011 година издаден од ЦДС и Обрита-Центар за перманентно образование;

 Сертификат за успешно завршена Основна обука за сајбер безбедност за вработени во јавна администрација и вработени во приватниот сектор издаден од АЕК од 01.03.2023 година;

 Уверение за обука за безбедност и здравје при работа од 07.04.2023 година издадена од ЦБЗР ДОО -Тетово;

 Сертификат за учество на обука од областа на заштита на личните податоци со бр.02-23 од 30.01.2015 година издаден од Дирекцијата за заштита на личните подаатоци;

 Во месец декември 2024 година и е исплатена нето плата во вкупен износ од 106.372,00 денари и нема други додатоци кои и се исплатени.

Во одговор на прашањето под прашањето под точка 2 Ве известуваме дека Заменик директорот на Агенцијата за заштита на правото на слободен пристап до информациите од јавен карактер е именуван на ден 26.12.2019 година со Одлука за именување на директор и заменик на директор на Агенцијата за заштита на правото на слободен пристап до информациите од јавен карактер, донесена од Собранието на РСМ број 08-7066/1 od 25.12.2019 година и објавена во („Службен весник на РСМ” бр.271/2019).

Од увидот во персоналното досие на именуваниот Заменик директор на Агенцијата за заштита на правото на слободен пристап до информациите од јавен карактер Блерим Исени, е констатирано дека во досието се наоѓаат следните документи:

* Одлука за именување на заменик на претседателот на комисијата за заштита на правото на слободен пристап до информациите од јавен карактер со која за заменик на претседателот на Комисијата за заштита на правото на слободен пристап до информациите од јавен карактер се именува Блерим Исени, дипломиран новинар – уредник на Информативна програма на Македонска радиотелевизија со бр.07-293/1 од 15.01.2009 година донесена од Собрание на Република Македонија;
* Извадок од („Службен весник на РМ” бр.6/2009) со Одлука за именување на заменик на претседателот на комисијата за заштита на правото на слободен пристап до информациите од јавен карактер бр.07-293/1 од 15.01.2009 година;
* Одлука за именување на заменик претседател на Комисијата за заштита на правото на слободен пристап до информациите од јавен карактер со која за заменик на претседателот на Комисијата за заштита на правото на слободен пристап до информациите од јавен карактер се именува Блерим Исени, дипломиран новинар од Куманово со бр.07-636/1 од 03.02.2014 година донесена од Собрание на Република Македонија;
* Извадок од („Службен весник на РМ” бр.26/2014) со Одлука за именување на заменик претседател на комисијата за заштита на правото на слободен пристап до информациите од јавен карактер бр.636/1 од 03.02.2014 година;
* Решение за формирање на работна група за имплементација за Стратегијата за комуникација и односи со јавноста донесено од Комисијата за заштита на правото на слободен пристап до информациите од јавен карактер со број 04-606/1 од 02.11.2017 година;
* Извадок од („Службен весник на РМ” бр.191/2018) со Одлука за именување на претседател на комисијата за заштита на правото на слободен пристап до информациите од јавен карактер бр.08-6026/1 од 18.08.2018 година;
* Преглед на регистрирани податоци во матичната евиденција за Исени Бљерим од Фонд на пензиското и инвалидското осигурување на Северна Македонија од 27.04.2023 година има вкупно 28 години и 14 денови, од каде се гледа каде има стекнато работно искуство. Претходно има работено во ТП Трговија на мало со текстил облека и обувки „БУРИМИ” Исени Ќемал Бурим, Радиодифузно ЈП РТС и Комисија за заштита на правото на слободен пристап до информациите од јавен карактер.

Во месец декември 2024 година и е исплатена нето плата во вкупен износ од 103.633,00 денари и нема други додатоци кои и се исплатени.

Во одговор на прашањето под точка 3 од Барањето за пристап до информации од јавен карактер поднесено од Иво Младеновски, кое се однесува за вкупниот број на жалби поднесени од „Адвокат Иво Младеновски“ како Барател до Агенција во 2024 година преку архивата на Агенцијата и преку официјалната електронска адреса, за што Ве известуваме дека вкупно доставени и примени во Агенцијата се 1 жалба поднесена од Иво Младеновски како физичко лице, додека на потписот негов има и печат Адвокат Иво Младеновски и 4 насловени Жалби третирани како претставки. Од 4 поднесени претставки, 3 се од Иво Младеновски како физичко лице, со печат авдокат Иво Младеновски.

Во одговор на прашањето под точка 4 од Барањето за пристап до информации од јавен карактер поднесено од Иво Младеновски, кое се однесува за вкупниот број на жалби поднесени од Иво Младеновски како „полномошник на Баратели“ до Агенција во 2024 година преку архивата на Агенцијата и преку официјалната електронска адреса, за што Ве известуваме дека 1 претставка е од „полномошник Иво Младеновски“.

Во одговор на прашањето под точка 5 од Барањето за пристап до информации од јавен карактер поднесено од Иво Младеновски, кое се однесува за вкупниот број на жалби поднесени од Иво Младеновски како „самостоен барател“ до Агенција во 2024 година преку архивата на Агенцијата и преку официјалната електронска адреса, за што Ве известуваме дека 10 се поднесени како „самостоен барател“, од нив 4 се со печат „адвокат Иво Младеновски“.

Во одговор на прашањето под точка 6 од Барањето за пристап до информации од јавен карактер поднесено од Иво Младеновски, кое се однесува за вкупниот број на жалби поднесени од Јасна Младеновска како „самостоен барател“ до Агенција во 2024 година преку архивата на Агенцијата и преку официјалната електронска адреса, за што Ве известуваме дека до Агенцијата нема доставени такви претставки.

Во одговор на прашањето под точка 7 од Барањето за пристап до информации од јавен карактер поднесено од Иво Младеновски, кое се однесува за вкупниот број на жалби поднесени од Јасна Младеновска и Иво Младеновски како „баратели“ до Агенција во 2024 година преку архивата на Агенцијата и преку официјалната електронска адреса, за што Ве известуваме дека 2 претставки се поднесени од Јасна Младеновска и Иво Младеновски како „баратели“.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директорката

Службено лице за посредување со

 информации од јавен карактер

Петар Гајдов

Доставено до:

- Барателот на информацијата

- Архива на Агенцијата